Tronsonul din Autostrada A3 (Transilvaniei) ce trece prin localitățile Zimbor și Poarta Sălajului este într-un stadiu avansat de execuție.
Lucrările nu sunt deloc ușor de realizat având în vedere numeroasele viaducte care trebuie ridicate, dar și situația din teren, scrie Ziua de Cluj.
Lungimea tronsonului este de 12,24 km, între Zimbor și Poarta Sălajului. Imaginile filmate din dronă surprind peisaje impresionante cu traseul viitoarei autostrăzi, care străbate dealuri și păduri superbe, iar din loc în loc apar și "pâlcuri" de utilaje.
Asocierea UMB - Tehnostrade - SA&PE Construct are un nou termen de finalizare pentru lotul care străbate dealurile din Sălaj. Bucata de autostradă ar trebui să fie gata până în iunie 2026, asta după ce anterior acestei prelungiri, lucrările ar fi trebuit finalizate anul viitor.
Imaginile cu lotul de pe autostrada A3 au fost publicate pe YouTube de Cristian Man: